b"\n_START_ARTICLE_\nLa Font Vella (la Figuera)\n_START_SECTION_\nDescripci\xc3\xb3\n_START_PARAGRAPH_\nEspai condicionat amb un mur que suporta un tal\xc3\xbas i sobre el que hi ha dues voltes bastides amb ma\xc3\xb3, de dimensions i punt desiguals. La de l'esquerra \xc3\xa9s tapada per un mur de ma\xc3\xa7oneria del que, per un costat, sobresurt una canal de pedra, on brolla l'aigua. La de la dreta tamb\xc3\xa9 resta tapada per un mur de carreus sobre el que hi ha dues bases d'aixeta, origin\xc3\xa0riament treballades i actualment molt malmeses. La base de les voltes tenen un petit muret de pedra, constituint una mena de pica. A la dreta del conjunt hi ha un pedr\xc3\xads. L'element es troba inservible i en molt mal estat. A l'altra banda del cam\xc3\xad hi ha uns rentadors i un abeurador de construcci\xc3\xb3 moderna.\n_START_SECTION_\nHist\xc3\xb2ria\n_START_PARAGRAPH_\nConstru\xc3\xafda en una data incerta, la font fou recondicionada el 1927, tal com consta en un punt de la paret, i deixada d'utilitzar regularment en el moment d'instal\xc2\xb7lar-se al poble el servei p\xc3\xbablic d'aigua a domicili."